Zoltán Márton

13 krokov pre úspešné rande

Vyskúšané a overené kroky

Ukážka z elektronickej knihy

13 krokov pre úspešné rande - Vyskúšané a overené kroky

Slovenská verzia @ 2017 Zoltán Márton – CHX

Všetky práva vyhradené.

Všetky práva vyhradené. Zákaz kopírovania a šírenia akéhokoľvek obsahu knihy, vrátane textov, obrázkov, designu bez predchádzajúceho súhlasu autora.

Upozornenie:

Táto kniha obsahuje rôzne odporúčania, nápady, informácie, ktoré môže čitateľ použiť, ale iba čitateľ je plne zodpovedný za akékoľvek činy či kroky vykonané vďaka tejto knihe. Všetky informácie boli získané bezplatne z internetu alebo z osobných skúseností.

Aj keď autor a vydavateľ tejto knihy vynaložili veľké úsilie na overenie správnosti všetkých informácií v tejto knihe, nenesie zodpovednosť za žiadne chyby, ktoré by sa mohli vyskytnúť v texte. Autor a vydavateľ nebudú mať žiadnu zodpovednosť (ani zodpovednosť voči akejkoľvek osobe, spoločnosti ani subjektu) pokiaľ ide o akúkoľvek stratu, škodu alebo porušenie zákona spôsobené priamo alebo nepriamo konceptmi, nápadmi, informáciami alebo návrhmi uvedenými v tejto knihe.

Obal a design: Zoltán Márton, zdroj: pexels

Obsah a rozmiestnenie: Zoltán Márton

Autor textu: Zoltán Márton

Všetky práva vyhradené.

Vydavateľ: Zoltán Márton - CHX

PDF - ISBN 978-80-972759-6-9

EPUB - ISBN 978-80-972759-7-6

MOBI - ISBN 978-80-972759-8-3

Úvod

Jedného skorého rána, keď som sa zobudil, srdce mi bilo tak impulzívne a rýchlo, že som sa spotil, ale tak skoro ráno som nevedel, čo to mohlo zapríčiniť. Hneď som začal rozmýšľať o tom, čo to mohlo byť. Tento jav som prežil párkrát.

Keď budete čakať, že v tejto knihe budú nejaké zázračné metódy, tak vás sklamem. Poviem vám tu o faktoch, ktoré zažili moji známi a ja a zapôsobili na ženy. Tiež fakty, ktoré som prežil a v mojom  živote a zafungovali. A vyvrátime mýty o tom, že muži musia mať veľké autá, drahé domy, tučné bankové kontá v banke a iba značkové oblečenia a všetko, čo s tým súvisí.

Tu by som rád spomenul výrok, ktorý sa mi zapáčil, od slovenského prezidenta Andreja Kisku: „To, čo vás urobí v živote šťastným nebudú peniaze. To, že budete mať peniaze je od šťastia ešte hony vzdialené.“ Tento výrok povedal na jednej prednáške, keď ešte nebol prezidentom, ale už úspešným podnikateľom a filantropom. Samozrejme, človek by si mal zabezpečiť svoju budúcnosť tak, aby sa počas života netrápil, aby žil na nejakej úrovni. Láska je pekná vec a aj dieťa je pekný dar do každého vzťahu, ale predtým musí mať človek aspoň nejakú tú finančnú rezervu, dobre platenú prácu, resp. prosperujúce podnikanie.

Sú dva veľké zákony na Zemi: zákon príťažlivosti a zákon gravitácie.

Zákon gravitácie môžeme popísať ako príťažlivú silu pôsobiacu medzi hmotnými telesami, silu, ktorou sa telesá priťahujú. Druhý najmocnejší zákon je zákon príťažlivosti. Veľa kníh som čítal o pozitívnom myslení a majú jedno spoločné: Zákon príťažlivosti.

Zákon príťažlivosti bol pre mňa veľká neznáma. Až pred pár rokmi som pochopil jeho princíp a pochopil som, že veci, ktoré sa diali, sa diali presne podľa tohto zákona. Presne tak, ako spoľahlivo pôsobí zákon zemskej príťažlivosti (gravitácie) na všetku fyzickú hmotu na Zemi, takisto jednoducho a spoľahlivo pôsobí aj zákon príťažlivosti na všetky vibrácie okolo nás. Do života si priťahujeme veci, ktorým venujeme najviac pozornosti a najviac emócií. Všetko, čo do vášho života vstupuje, priťahujete vy sami. A je to k vám priťahované na základe obrazov, ktoré uchovávate vo vašej mysli. To, na čo myslíte. Teda aj tie, po ktorých túžime, po akej láske túžime, ale paradoxne aj tie, z ktorých máme obavy.

Tento zákon pracuje vždy, všade a dokonale na sto percent a nerobí rozdiely, či ste muž alebo žena, študent alebo pracujúci. Veľmi dobrá kniha je od Rhonda Byrne - The Secret (Tajomstvo). Presne to robia aj najväčší sukničkári, sústredia sa na jedno dievča a všetku svoju energiu a myseľ sústredia na to jediné dievča, aby ju získali, a aj ju získajú.

Chcel som napísať túto knihu hlavne pre mužov, aby vedeli aké veci a postupnosti sú pre získanie žien kľúčové. Ľudia sa niekedy mýlia, keď si myslia, že za peniaze si kúpia šťastie, väčšinou je to práve naopak, keď máte šťastie budete mať aj peniaze. Táto časť, ako aj celá kniha nie je iba pre mužov, ale aj pre ženy. Z knihy si môžete vybrať tie najdôležitejšie časti pre vás a jasne si sebe definovať v akom smere sa chcete zlepšiť.

Keď táto kniha pomôže získať vysnívanú partnerku aspoň jednému mužovi, tak sa mi už oplatilo napísať ju. Ale som si istý, že pomôže viacerým ľuďom a hlavne tých pár strán si prečítajú aj muži s ľahkosťou za pár hodín.

1.krok: Buď prirodzený. Každá žena sa dá získať. Ako získať vysnívanú ženu?

Je málo takých reklám, čo by som odporučil pozrieť, ale nedávno som videl jednu krátku reklamu na autobusovú prepravu. Po meste ide auto, ktoré šoféruje jeden muž okolo 35 rokov. Má úplne nové auto a pri tom ako šoféruje (a stojí v zápche) pozoruje popri ceste mladé páry, ako sa radujú v parku, na ulici s deťmi alebo aj dievča ako stojí na zastávke ako počúva zo svojho iPhonu hudbu a je zamyslená do seba.

Smutne sa pozrie na vedľajšie sedadlo, ale to je prázdne a vyzerá byť smutný. Na druhý deň si sadne do autobusu a tá baba sedí tiež v tom autobuse, prisadne si k nej a bavia sa, radujú sa.

A čo z tejto reklamy vyplýva? To, že človek dennodenne chodí do práce, často sám autom či iným dopravným prostriedkom, počúva hudbu a s nikým nekomunikuje a čaká, že ho stretne životná láska. V ére sociálnych sietí si ženy zvykli na otravné: ,,Ahoj, ako sa máš ?“ alebo ,,Ahoj, máš peknú fotku, popíšeme si ?“ Správy cez messenger sú imúnne na také zoznamovania sa, samozrejme česť výnimkám. Väčšinou sociálne siete zafungujú až potom, keď sa v reálnom živote stretol daný muž a žena a následne si vymenili kontakty. Poznám reálne, konkrétne prípady, že to tak bolo a ja tiež nie som výnimkou.

Aj v prípade komunikácie so ženami by sme mohli použiť Paretovo pravidlo 80-20, čiže 80 percent nášho času by sme mali venovať komunikácii v reálnom živote alebo aspoň po telefóne a zvyšných 20 percent by sme nechali na komunikáciu prostredníctvom sociálnych sietí. A taktiež platí, že 80 percent vašich výsledkov vyplýva z 20 percent vašej snahy z reálneho života, keď s ňou budete na prechádzke, káve, na zmrzline, v parku atď.

Ženy si pamätajú zážitky. To, že ste ju pozvali na výbornú večeru (áno, je to elegantné a zároveň je to aj gavalierske) ale napríklad, keď si sadnete do auta po večeri a náhodou nezatiahnete ručnú brzdu pri užívaní si, auto sa pohne a vy musíte rýchlo zareagovať. To si bude tá žena pamätať do konca života, také sú zážitky.

Podľa mňa už viete na čo narážam.

Ako byť šťastný

Od veľa úspešných ľudí počúvate, že stanovte si svoje ciele a keď ich dosiahnete budete šťastný. Väčšina mužov nevie, čo presne chce, resp. akú ženu chce. Keď sa opýtate priemerného človeka, aké sú jeho ciele, väčšinou dostanete odpoveď typu: „Nechcem byť chorý, chcem byť zdravý, nechcem byť chudobný, nechcem mať hroznú a škaredú manželku.“ a podobné odpovede. Všetko čo nechcú vám vedia povedať, ale väčšinou žiadne konkrétne veci. A tak Jin vesmíru vám povie ,, tvoje prianie je mi rozkazom“ a splní sa vám, a tak dostanete všetko to zlé, čo ste nechceli. Ako povedal aj Mark Twain:

,,Človek, ktorý nevie kam smeruje a ide, pravdepodobne sa dostane tam, kde vôbec nechcel byť.“

A keď neviete, akú partnerku chcete, pravdepodobne vám život dodá takú partnerku, s ktorou nebudete spokojný. Preto je veľmi dôležité si stanoviť ciele vo svojom živote, čo chcete od života, ako aj vo vzťahoch alebo akú partnerku chcete. Musíte sa iba usilovať, stále sa zlepšovať, vybudovať si sebadisciplínu. To, čo vás posunie vpred, bude vaše chápanie samého seba, vaša sebadisciplína, žiadne milióny na účte vám nepomôžu, keď neurobíte poriadok sami so sebou. Veľa ľudí hovorí: „Ak by som bol aj ja milionárom, tiež by som bol šťastný.“ Ale to je veľký omyl. Milionári, miliardári predtým, než sa stali tým čím sú teraz, väčšinou si stanovili svoje ciele, každý deň sa rapídne zlepšovali a posúvali sa vpred a to isté musíte urobiť aj vy.

Najprv si musíte spraviť poriadok sami so sebou, keď sa budete cítiť vo svojej koži šťastný, tak budete priťahovať šťastných ľudí, šťastné veci a pod. Ako už bolo spomenuté, to, čo vás urobí v živote šťastným nebudú peniaze. Je pravda, že keď budete mať povedzme milión eur, môžete urobiť veľké veci, pohnúť veci dopredu, kúpiť si dom, auto, ísť na dovolenky. Ale peniaze a iné hmotné veci sú len nástroj, aby sme získali pocit šťastia, lásky a sebanaplnenia.

Pre každého šťastie znamená niečo iné. Pre niekoho môže znamenať dobrú prácu, kde chodí každý deň, pre druhého je šťastím cestovať po svete so svojím partnerom, pre iného človeka môže byť šťastím vybudovať svoj vlastný produkt, značku a zažiť slávu.

Vy si musíte definovať, čo vás napĺňa a čo by ste robili aj zadarmo, keď by ste za to nedostali peniaze alebo koho by ste milovali, aj keby nemal nič okrem svojej lásky k vám.  Musíte mať istú sebadisciplínu na základe čoho viete definovať, čo pre vás šťastie znamená a ísť za tým, aby ste to dosiahli. Aby ste sa cítili šťastný, musíte splniť všeobecne tieto 3 body:

1.bod: Zdravie a energia

Veľmi dôležité faktory nášho života, mnohí ich podceňujú, ale faktom je, že čím ste zdravší, tým máte viac energie a tým ste aj šťastnejší. Keď sa stravujete zdravo, pravidelne športujete, cítite sa šťastnejší,  prinášate a priťahujete do svojho života šťastných ľudí. Každý deň cítite príliv novej energie, čo vám dodá viac odvahy a snahu dosiahnuť veci, na ktoré ste predtým ani nemysleli alebo ste sa neodvážili.

Často počúvate výhovorky typu: ,,Ja mám také gény... nemôžem schudnúť.“ alebo „ Ja na to nemám čas.“ alebo ,,Som unavený po práci vždy, nechce sa mi.“

STOP. Toto nikam nevedie.

Uvedomujeme si, že naše telo je jediné miesto, kde musíme žiť do konca nášho života, a preto by sme sa mali o ,,tento luxusný apartmán“ starať viac, ako o iné materiálne veci vo svojom živote.

Žite zdravo a nenapchávajte sa fastfood pokrmami, lebo s tým si nahromadíte do svojho organizmu škodlivé látky. To je podobné, ako napríklad: kúpite si nový byt, každý deň by ste tam nosili smeti, nestarali by ste sa o to a čakali, že takisto dlho vám bude slúžiť a bude mať hodnotu takú ako udržiavaný byt.

Sám som schudol 20 kg počas jedného roka a viem, že je to možné a dokážete to aj vy. Treba si stanoviť iba konkrétny cieľ, že chcem presne schudnúť 15 kg, napr. do jedného roka a ísť za tým. Nekonkrétne definície neprinášajú požadované výsledky, čiže keď definujete koľko kíl chcete do roka schudnúť, potom sa vám to určite podarí. Budete sa cítiť uvoľnenejší, sviežejší a šťastnejší a vo veľkej miere sa aj zbavíte negativizmu. Keď máte zlé zdravie, tak máte menej nálady, pozitívne myslíte a tak môžete ochorieť. Zlé zdravie vám bráni, aby ste naplno využili svoj potenciál.

Veľmi dobrá kniha na túto tému je od Briana Tracyho „Žiadne výhovorky“, kde podrobne popisuje, aké výhovorky má človek, prečo nemôže schudnúť a podobne.

Preto aj mnoho miliardárov a milionárov dennodenne trénuje, cvičí, behá každé ráno, lebo sami vedia, že platí staré pravidlo: ,,V zdravom tele, zdravý duch.“

Vedia, že keď chcú dlho žiť a chcú žiť plnohodnotný, šťastný život, tak zdravie je medzi kľúčovými vlastnosťami, aby to dosiahli.

Samozrejme, aby ste dosiahli vysokú úroveň zdravia a fyzickej kondície, musíte vo svojom živote uplatňovať vlastnú sebadisciplínu, nabrať silu a nevyhovárať sa.

2.bod: Šťastné vzťahy

Človek musí mať šťastné vzťahy doma aj v práci, keďže celých osemdesiatpäť percent vášho šťastia pochádza zo vzťahov s ostatnými ľuďmi. Ako povedal Aristoteles: ,,Človek je sociálny tvor.“ Sme uspôsobení na fungovanie v spoločnosti, pracovanie a nažívanie s ostatnými v akejkoľvek životnej etape. Vôľa a schopnosť nadväzovať a utužovať vysoko hodnotný vzťah so svojou partnerkou či svojím partnerom, so svojimi deťmi, kolegami a inými ľuďmi je skutočným meradlom kvality vašej osobnosti a vašej úrovne mentálneho zdravia.

Ľudia, ktorí si sami seba ctia a vážia, vychádzajú s ostatnými lepšie a vedú šťastnejšie životy. Jedna z najväčších našich chýb spočíva v tom, že pokladáme naše vzťahy za samozrejmé, a to najmä tie najdôležitejšie a často nad nimi premýšľame iba vtedy, ak sa vyskytne nejaký problém a potom nemyslíme na nič iné.

3.bod: Sebarealizácia

Základným pojmom tohto bodu je: zlepšujte sa. Zlepšujte samých seba, zlepšujte sa v oboroch, kde chcete byť najlepší alebo sa chcete zlepšovať. Vybudujte si zdravú sebaúctu k sebe samému. Človek, ktorý je nahnevaný na iných ľudí, najprv musí hľadať chyby v sebe a eliminovať ich.

Ľudia si musia nájsť to, čo ich naozaj baví, čo ich napĺňa fyzicky aj duševne. Každý z nás musí cítiť pocit bezpečia a sebarealizácie. Keď robíte prácu, ktorá vás nenapĺňa alebo sa nezlepšujete ani krátkodobo ani dlhodobo, tak pravdepodobne budete mať zlú náladu. Zlé dni, roky a život.

Ale keď budete robiť prácu, ktorá vás posúva dopredu a baví vás alebo je to aj váš koníček, tak budete chodiť nadšene do práce a nebudete mať pocit, že pracujete. Bude z vás vyžarovať pozitívna energia a budete mať chuť púšťať sa do vecí, ktoré by ostatní možno považovali za hlúposť. Preto choďte za svojimi nápadmi, cieľmi, snami alebo za svojou vysnívanou ženou, s ktorou chcete mať vzťah a neberte do úvahy, čo na to hovoria druhí ľudia.

Samozrejme, aby sme žili na nejakej úrovni každý chce byť aj finančne nezávislý, ale finančnú nezávislosť môžete získať rôznymi spôsobmi, nemusíte chodiť do práce od ôsmej do sedemnástej hodiny.

Hlavné je, aby ste cítili, že vaša práca má zmysel a vykonávate zmysluplnú prácu. Teraz si určite pomyslíte, že z toho nezískam dostatok financií. Áno, čiastočne je to pravda, ale každý má možnosť sa zdokonaľovať v odbore, v ktorom pracuje, chodiť na rôzne semináre a kurzy, ktoré ho posunú dopredu.

2.krok: Kritériá, ktoré musíte splniť ako muž, aby ste mali zakladný level

Od začiatku dvadsiateho storočia sa školský systém výrazne nemenil, ale technika a vedy napredujú oveľa rýchlejšie, a tak sa v školstve väčšinou učia veci, ktoré sú už dávno zastaralé. V škole nám vyučujú matematiku, dejepis, prírodovedu a ostatné predmety v takom rozsahu, že na predmety, ktoré by sme skutočne potrebovali sa nezmestia do rozvrhu hodín. Už nepotrebujete vedieť presne dĺžky všetkých riek, či všetky hlavné mestá naspamäť, všetko vieme ,,vygoogliť“. Ako aj významní predstavitelia techniky povedali pred sto rokmi, žiakov treba naučiť na logické myslenie a uvažovanie, viac sa zaoberať so sexom , ľúbostnými vzťahmi a medziľudskými vzťahmi, ktoré tvoria vyše osemdesiat percent nášho šťastia. Ako povedal aj Brian Tracy, najväčší motivačný rečník súčasnej doby, ľudia sú stopercentne emocionálni, čiže mali by sme sa viac učiť o vzťahoch, emóciách, medziľudských vzťahoch. Na školách sa momentálne sústreďujeme na fakty z reálnych životov a nevieme ich skombinovať a ani nevieme, ako presne ľudia fungujú. Keď sa toto bude učiť aj v školách, tak budeme mať šťastnejšie vzťahy a životy, a to pomôže cez kariéru až po lásku každej osobe. Keby som bol prezidentom, prvý krok by bolo to, že by som úplne zmenil vzdelávací systém. Niektoré školy už začali s takouto výučbou a v niektorých krajinách už plne fungujú a postupne sa tešia čoraz väčšej obľube.

K tejto veci by som spomenul jeden príbeh, keď Edisona zažalovali preto, že je vraj nevzdelaný a po mnohých tvrdeniach mu už praskli nervy a povedal niečo v tom zmysle ako: ,,Načo by si mal plniť hlavu nezmyslami či nepodstatnými vecami, keď nejakú otázku neviem, môžem sa do hodinky opýtať toho správneho človeka, ktorý vie na to odpoveď.“ A takto súdna rada zistila, že je to odpoveď vzdelaného človeka a nie nevzdelaného.

Dajme si otázku, čo chce každý človek? Každý človek chce byť v živote šťastný, to zahrňuje aj byť zdravý, mať sex, ľúbostný vzťah, lásku, nejakú úroveň komfortu, ktorú nám zabezpečujú peniaze. Pod pojmom základný level pre ženy rozumieme ich predstavy o mužoch, aké chcú mať vlastnosti na mužoch, ak by boli s ním vo vzťahu napríklad. Tieto predpoklady sú: aby bol dobrý manžel, aby sa mohli na daného muža spoliehať, v pokoji mohli vychovávať deti a radovať sa zo života. Dievčatá alebo ženy vidia dosť často v partnerovi, ktorého maju rady, nastávajúceho otca ich dieťaťa, ktorý bude ich oporou a pod. Samozrejme, ženy majú veľa predpokladov, ktoré muži nemajú šancu splniť všetky, ale môžu veľa kritérií spĺňať.

Čo sa týka výzoru

Je všeobecne známe, že my muži máme radi pekné krivky na ženách, dievčatách. Čo si myslíte, pri opačnom pohlaví je to inak? No veru nie. Dievčatá alebo ženy vidia v nastávajúcom budúceho otca, hlavne keď sú zamilované. Musím vám povedať jednu zlú a jednu dobrú správu. Začnime s tou zlou. Tá zlá správa je, že musíte schudnúť, resp. vyformovať ako tak svoju postavu. Samozrejme, netreba nejako extra cvičiť a urobiť zo seba bodybuildera alebo napchať sa steroidmi, úplne stačí keď budete pravidelne cvičiť a udržiavať sa v kondícii.

Chodil som na denné štúdium Technickej univezity, predtým som športoval pravidelne párkrát do týždňa, mal som futbalové tréningy a chodil som aj do fitnesscentra, ale keď som začal študovať na vysokej škole, nemal som toľko času. Prednášky a cvičenia sme mali neskoro do večera, chodili sme domov až podvečer. Cez deň sme jedli nekvalitné a nezdravé bagety, kebaby a hot dogy a večer zas energetické nápoje redbull či kolu s pizzou. V jeden večer, keď sme sa vrátili z pizze, mi prišlo zle od žalúdka a musel som vracať. Cítil som sa veľmi nepríjemne. Zhodou okolností sme kúpili novú osobnú váhu a hneď som sa odvážil. To, čo mi ukazovala váha som nemohol uveriť vlastným očiam. Ukazovalo 99,5 kg. Pomyslel som si, že ani som sa dobre nenajedol, cítil som ešte hlad. Ak by som jedol,  tak by som už mal nad 100 kg. Ľahol som si na posteľ a začal som rozmýšľať, pamätal som si moju váhu 80,5 kg ...to bolo o 19 kg menej, ako bola moja váha pred 3 rokmi. Celú noc som nespal, sadol som si k počítaču a začal som hľadať recepty a cviky, ako rýchlejšie schudnúť a podobné rady. Predtým mi pojem zdravej stravy končil pri pojme ,,šalát“ . Dal som si záväzok, že do roka schudnem na mojich pôvodných 80,5 kg. Začal som postupne, v malých dávkach každý deň, keď pršalo, keď bolo vonku 40 stupňov, keď snežilo, obliekol som sa a išiel som von zabehať najprv 1 km a postupne som navyšoval. Do roka som schudol na 79,2 kg, počas toho som urobil samozrejme aj veľa chýb. Keďže lokálne spaľovanie tukov neexistuje, schudol som aj dosť zo svalov a cítil som aj skoro všetky kĺby, keďže som nejedol každý deň jedlá s vysoko bielkovinovým podieľom a ani kĺbovú výživu a podobne.

Ale celkovo som sa cítil sviežejšie,  začal som jesť zdravšie jedlá, myslieť pozitívnejšie a byť šťastnejší. Dajte si za cieľ, koľko kíl chcete vážiť a akú chcete mať postavu.

Ako môj otec hovorí: ,,Jesť treba a nie žrať.“ a je to veľká pravda. Človek je zvyknutý jesť aj keď nechce - lebo je obed, lebo sú raňajky, lebo je čas na večeru, nudím sa, len si dám niečo - a tak sa človek napcháva a má väčší príjem kalórií, než potrebuje počas dňa.

Keď sa necítite vo forme, odporúčam schudnúť. Schudnúť môžete úplne jednoducho, treba si znížiť kalorický príjem počas dňa. Takže, ak si dáte klasické menu v McDonald´s a pracujete za počítačom celý deň a vykonávate sedavú prácu, nemáte šancu tú energiu spáliť – čiže ukladá sa do vášho tela. Napríklad, ja som proti BMI – index je niečo, s ktorým nesúhlasí a ani sa podľa neho neriadi väčšina tých, ktorí už schudli, lebo napríklad, keď je vysoký vyšportovaný muž 175 cm a má 80 kg , má väčšinou iba svaly, ukazuje ako nadváhu, čo je nezmysel. Človek, ktorý nie je spokojný so sebou, nemôže byť spokojný s inými.

Hlavný cieľ: keď budete pravidelne udržiavať svoje telo v kondicii, budete pozitívne naladený, budete spokojnejší so sebou, budete sebavedomejší. Všetky tieto fakty ženy milujú a pôsobí na nich vymakané a pekné telo. To vám život dá ako grátis, takže hor sa do toho!

Mýtus o aute a peniazoch

V dnešnom svete koluje mýtus, že musíte mať tie najväčšie SUV BMW či Mercedes, aby ste zaujali slečny a ženy. Majú tí najväčší lámači sŕdc tie najlepšie autá? Ani by som nepovedal a z toho som vychádzal aj ja. Treba mať maximálne slušné auto, ktoré spĺňa svoj účel, predstavuje nejakú úroveň komfortu a to úplne stačí.

Nemusíte mať najnovší model drahého auta, aby ste zaujali slečnu. Verte, že to je menej dôležité než si myslíte. Skôr sú dôležité činy, ktoré budete robiť na rande, s tým zaujmete príťažlivosť u žien. Veľa sukničkárov chodí bez auta na rande a všelijaké párty, aby si mohli vypiť nejaký drink. Veľkosť auta v tom smere, aby ste získali ženu, ktorú sa oplatí získať, nič neznamená. Moja skúsenosť je tiež taká, že som ešte na strednej škole chodil na rande so starým 20- ročným autom Škoda Favorit, čo som si požičal od rodičov a  niekedy sa stalo, že som ho nechal na okraji mesta, lebo som sa hanbil za také auto.

Párkrát mi to dievčatá pripomenuli, že čo je to za auto, musia okno manuálne dávať dole alebo je teplo nemá klímu, ale vo väčšine prípadov to ženy vôbec nezaujímalo. Ako jeden môj známy, ktorý bol veľmi obľúbený u žien, povedal niečo také, že radšej investuje to dobrej stravy, výzoru, do večere so ženou, to si ženy lepšie cenia. A mal pravdu. Ja som si pre tieto dievčatá, ktorým vadil typ auta pripravil jednu odpoveď, keď sa stredobodom pozornosti stalo okno, značka alebo auto samotné a povedal som im: ,,Je lepšia staršia Škoda Favorit s desiatimi ženami, než BMW bez ženy...“, z čoho si samozrejme mohla každá žena odvodiť to svoje.

Zoznámenie sa so ženami

V dnešnej dobe je veľmi obľúbené zoznámenie sa cez internet, cez sociálne siete. Celkom je to ľahšie ísť baliť baby na sociálne siete pekne z pohodlia domova, než by sme sa vybrali do terénu ( bary, zastávky, kluby, pešie zóny, parky a pod.). Keď vás žena odmietne na internete, to na nás nezapôsobí až tak, keď nám dá košom v reálnom živote. Výhodou je, že naraz môžete osloviť viacero žien na internete. Nevýhodou je ale to, že aj keď majú pekne vyplnený profil a pekné fotky photoshopom upravené, od reality to má niekedy ozaj ďaleko a vy budete sklamaný, že tá osoba je úplne iná, ako sa predstavovala na internete. Moja rada je, choďte najprv do terénu, aj keď vás stokrát odmietnu, choďte ďalej a získajte telefónne číslo na ženu v reálnom živote. Následne ju môžete baliť a komunikovať ďalej s ňou pomocou sociálnych sietí.

ISBN 978-80-972759-7-6

Vytvorenie elektronickej verzie Dibuk, s. r. o., 2017

Vytvorené prostredníctvom Publico.sk

Table of Contents

Úvod

1.krok: Buď prirodzený. Každá žena sa dá získať. Ako získať vysnívanú ženu?

2.krok: Kritériá, ktoré musíte splniť ako muž, aby ste mali zakladný level